คุณครับ ผมมีเพศสัมพันธ์กับผู้หญิงคนที่1 แล้วเว้นระยะห่างอีกประมาณ 12 วัน มามีเพศสัมพันธ์กับผู้หญิงคนที่2 ซึ่งผมมีเพศสัมพันธ์กับผู้หญิงสองคนนี้โดยไม่ได้ป้องกันครับ อยากทราบว่าการมีเพศสัมพันธ์แบบนี้มีความเสี่ยงที่ก่อให้เกิดโรค HIV ไหมครับ แล้วผู้หญิงคนที่2จะเสี่ยงกว่าตัวผู้ชายไหมครับ ซึ่งผู้หญิงทั้งสองคนนี้ไม่มีเชื้อนะครับ
สวัสดีค่ะ หากฝ่ายผู้หญิงทั้ง 2 คน ไม่มีเชื้อ HIV ฝ่ายชายก็จะไม่ติดเชื้อ HIV มา แต่หากฝ่ายชายมีเชื้อ HIV ฝ่ายหญิงทั้ง 2 คน ก็ย่อมเสี่ยงที่จะติดเชื้อจากฝ่ายชายได้ค่ะ โดยความเสี่ยงในการติดเชื้อจะขึ้นอยู่กับปัจจัยหลายๆ อย่าง เช่น มีการใส่ถุงยางอนามัยหรือไม่ มีการสอดใส่ทางทวารหนักหรือไม่ มีแผลที่อวัยวะเพศอยู่หรือไม่ ทำออรัลเซ็กส์ด้วยหรือไม่ เป็นต้นนอกจากนี้แล้ว หากฝ่ายชายหรือฝ่ายหญิงฝ่ายใดฝ่ายหนึ่ง มีโรคติดเชื้ออื่นๆ อยู่ ก็จะแพร่เชื้อโรคให้กันได้ เช่น เริม หนองใน ซิฟิลิส แผลริมอ่อน หูดหงอนไก่ ไวรัสตับอักเสบชนิดบีและซี เป็นต้น ดังนั้น หากจะมีเพศสัมพันธ์ ก็ควรใช้ถุงยางอนามัยในการป้องกันทุกครั้ง อย่างไรก็ตาม ถุงยางอนามัย ก็ไม่สามารถป้องกันการติดเชื้อได้ 100% ดังนั้น ก็ไม่ควรมีคู่นอนหลายคนค่ะ